/* KOM/2010/0589 v konečnom znení */ SPRÁVA KOMISIE VÝROČNÁ SPRÁVA O KOHÉZNOM FONDE (2009) SEC(2010) 1231 final





[pic] | EURÓPSKA KOMISIA | Brusel, 21.10.2010 KOM(2010) 589 v konečnom znení SPRÁVA KOMISIE VÝROČNÁ SPRÁVA O KOHÉZNOM FONDE (2009) SEC(2010) 1231 final OBSAH 1. Finančná realizácia v roku 2009 za obdobie 2000 – 2006 a ukončenie projektov 3 2. Hospodárske prostredie a podmienenosť 8 3. Audity a finančné korekcie 8 4. Nezrovnalosti oznámené členskými štátmi 11 5. Hodnotenie 12 6. Informovanie a propagácia 13 Nariadenie (ES) č. 1084/2006, ktorým sa zriaďuje Kohézny fond a ktorým sa zrušuje nariadenie (ES) č. 1164/94 nevyžaduje predloženie výročnej správy o Kohéznom fonde. Táto správa sa preto predkladá v súlade s článkom 14 ods. 1 nariadenia (ES) č. 1164/1994, a preto sa týka projektov financovaných z Kohézneho fondu, ktoré boli prijaté v období 2000 – 2006 a realizované počas roku 2009, ako aj bývalých projektov ISPA v príslušných členských štátoch vrátane Bulharska a Rumunska. Z toho dôvodu sa táto správa týka operácií financovaných z Kohézneho fondu v trinástich členských štátoch, ktoré boli príjemcami pomoci ku koncu roka 2006, t. j. Grécka, Španielska, Portugalska, Cypru, Českej republiky, Estónska, Maďarska, Lotyšska, Litvy, Malty, Poľska, Slovenska a Slovinska, ako aj bývalých ISPA projektov prijatých v období rokov 2000 – 2006 v Bulharsku a Rumunsku. Je dôležité pripomenúť, že Írsko z dôvodu hospodárskeho rastu nemá od 1. januára 2004 nárok na pomoc, napriek tomu mu však ostáva ukončiť niekoľko prebiehajúcich projektov financovaných z Kohézneho fondu. Podrobné údaje o projektoch realizovaných v roku 2009, ktoré boli prijaté v období 2000 – 2006 za jednotlivé členské štáty, sú uvedené v prílohe k tejto správe. 1. Finančná realizácia v roku 2009 za obdobie 2000 – 2006 a ukončenie projektov Platby vykonané v roku 2009 na projekty prijaté v období rokov 2000 – 2006 Vzhľadom na to, že všetky záväzky týkajúce sa projektov financovaných z Kohézneho fondu v rámci programového obdobia 2000 – 2006 sa zrealizovali do 31. decembra 2006, finančné zdroje dostupné z Kohézneho fondu v roku 2009 boli obmedzené len na platobné rozpočtové prostriedky. Počiatočný rozpočet na rok 2009 určený na projekty financované z Kohézneho fondu v období rokov 2000 – 2006 predstavoval sumu 3 892 miliónov EUR Konečný rozpočet sa však znížil na 2 777 miliónov EUR. Toto zníženie je vysvetlené podstatne lepšou realizáciou v roku 2008, kedy platby prekročili odhlasovaný rozpočet o takmer 30 %. Aby bolo možné vykryť rozdiel medzi dostupnými zdrojmi a žiadosťami o platby v roku 2008, uskutočnili sa prevody z rozpočtovej položky týkajúcej sa programov financovaných z Kohézneho fondu v období 2007 – 2013. To spôsobilo pomalší rozbeh obdobia 2007 – 2013, a preto v roku 2008 členské štáty využili možnosť vyrovnať vzniknuté oneskorenie zameraním sa na realizáciu projektov z obdobia 2000 – 2006. V roku 2009 bol opačný trend a neuhradené platobné rozpočtové prostriedky z obdobia 2000 – 2006 boli presunuté do programov financovaných z Kohézneho fondu a z EFRR v období 2007 – 2013, čo umožnilo 100 %-nú realizáciu platobných prostriedkov na programy a projekty Kohézneho fondu financované z oboch programových období. Dostupné rozpočtové prostriedky vo výške 2 777 milióna EUR boli do konca roku 2009 v plnej miere realizované, čo viedlo v roku 2009 k platbám o takmer 300 miliónov EUR vyšším pri porovnaní s realizáciou v roku 2008 (2 489 milióna EUR). Pokiaľ ide o rozpočtové položky na bývalé ISPA projekty, dostupné rozpočtové prostriedky boli realizované na 100 %. Na konci roku 2009 dosiahla priemerná miera absorpcie (platby verzus záväzky) všetkých súčasných krajín prijímajúcich pomoc tak pri projektoch financovaných z Kohézneho fondu, ako aj pri bývalých projektoch ISPA výšku 75,8 %. Nízka absorpcia na konci roku 2008 v prípade Bulharska (39,8 %) sa v priebehu roku 2009 podstatne zlepšila a dosiahla mieru 56,5 %. V prípade ostatných členských štátov sa pohybovala v rozmedzí od 65,8 % (Poľsko a Rumunsko) do 92,8 % (Írsko). Tabuľka 1: Realizácia platieb z Kohézneho fondu a platieb na bývalé projekty ISPA v roku 2009 (v eurách) Bývalé projekty ISPA | 400 000 000 | +128 969 059 | 528 969 059 | 528 969 059 | - | Grécko | 3 565 195 978 | 2 715 334 857 | 76,2 % | 849 861 122 | 23,8 % | Španielsko | 12 915 179 288 | 10 519 496 170 | 81,5 % | 2 395 683 119 | 18,5 % | Írsko | 625 755 407 | 580 710 223 | 92,8 % | 45 045 184 | 7,2 % | Portugalsko | 3 497 201 489 | 2 741 059 557 | 78,4 % | 756 141 931 | 21,6 % | CELKOM EÚ-4 | 20 603 332 162 | 16 556 600 807 | 80,4 % | 4 046 731 356 | 19,6 % | Cyprus | 54 014 695 | 40 029 810 | 74,1 % | 13 984 885 | 25,9 % | Česká republika | 1 226 581 086 | 975 579 344 | 79,5 % | 251 001 742 | 20,5 % | Estónsko | 425 431 731 | 330 768 303 | 77,7 % | 94 663 429 | 22,3 % | Maďarsko | 1 481 998 333 | 1 028 122 934 | 69,4 % | 453 875 399 | 30,6 % | Lotyšsko | 713 987 456 | 541 309 058 | 75,8 % | 172 553 278 | 24,2 % | Litva | 825 354 775 | 661 411 795 | 80,1 % | 163 942 980 | 19,9 % | Malta | 21 966 289 | 17 532 611 | 79,8 % | 4 433 678 | 20,2 % | Poľsko | 5 634 539 614 | 3 708 555 930 | 65,8 % | 1 925 983 684 | 34,2 % | Slovensko | 766 117 246 | 586 031 109 | 76,5 % | 180 086 137 | 23,5 % | Slovinsko | 254 197 825 | 202 417 662 | 79,6 % | 51 780 164 | 20,4 % | CELKOM EÚ-10 | 11 404 063 930 | 8 091 758 556 | 71,0 % | 3 312 305 376 | 29,0 % | Bulharsko | 876 947 183 | 495 486 300 | 56,5 % | 381 460 884 | 43,5 % | Rumunsko | 2 037 250 711 | 1 340 892 809 | 65,8 % | 696 357 902 | 34,2 % | CELKOM EÚ-2 | 2 914 197 894 | 1 836 379 109 | 63,0 % | 1 077 818 786 | 37,0 % | SPOLU | 34 921 593 986 | 26 484 738 472 | 75,8 % | 8 436 855 518 | 24,2 % | Ukončenie projektov z obdobia 2000 – 2006 Na konci roku 2009 dosiahol celkový počet ukončených projektov financovaných z Kohézneho fondu v období 2000 – 2006 (vrátane bývalých ISPA projektov) číslo 299. Počet projektov, ktoré sa majú ukončiť sa znížil z 976 na konci roku 2008 na 893 na konci roku 2009. V tabuľke č. 4 sú uvedené informácie o projektoch, ktoré boli ukončené do konca roku 2009 (podľa členského štátu). Tabuľka 4: Počet projektov financovaných z KF, ktoré boli ukončené do konca roku 2009 (vrátane bývalých projektov ISPA) Členský štát | Celkový počet projektov KZ | Projekty ukončené ku koncu roka 2009 | Počet otvorených projektov ku koncu roka 2009 | počet projektov | uhradené celkom v EUR | Česká republika | 58 | 19 | 350 331 885 | 39 | Estónsko | 37 | 20 | 106 548 425 | 17 | Grécko | 124 | 49 | 1 150 632 586 | 75 | Španielsko | 407 | 110 | 2 969 559 629 | 297 | Írsko | 10 | 4 | 357 368 796 | 6 | Cyprus | 2 | 0 | 0 | 2 | Lotyšsko | 46 | 10 | 44 331 604 | 36 | Litva | 51 | 13 | 159 495 999 | 38 | Maďarsko | 47 | 11 | 26 071 037 | 36 | Malta | 3 | 0 | 0 | 3 | Poľsko | 130 | 6 | 68 915 348 | 124 | Portugalsko | 109 | 32 | 810 129 887 | 77 | Slovinsko | 28 | 10 | 72 460 238 | 18 | Slovensko | 39 | 9 | 60 041 606 | 30 | EÚ 14 | 1 091 | 293 | 6 175 887 040 | 798 | Bulharsko | 38 | 3 | 27 044 270 | 35 | Rumunsko | 63 | 3 | 2 191 214 | 60 | EÚ 2 | 101 | 6 | 29 235 484 | 95 | Spolu | 1 192 | 299 | 6 205 122 524 | 893 | 2. HOSPODÁRSKE PROSTREDIE A PODMIENENOSť V článku 6 nariadenia Rady (ES) č. 1164/94, ktorým sa riadia projekty financované z Kohézneho fondu schválené do konca roku 2006, sa stanovujú podmienky rozpočtovej politiky týkajúce sa vyplácania finančných prostriedkov z fondu. Stanovuje sa v ňom, že „Fond nebude v členskom štáte financovať žiadne nové projekty alebo v prípade dôležitých projektov žiadne nové etapy projektov, pokiaľ Rada rozhodnutím kvalifikovanej väčšiny na základe odporúčaní Komisie nestanoví, že [..] členský štát nevykonal [program stability alebo konvergenčný program] tak, aby sa zabránilo nadmernému štátnemu deficitu“. Na konci roku 2009 sa jedenástich členských štátov oprávnených čerpať pomoc z Kohézneho fondu (Grécko, Španielsko, Portugalsko, Česká republika, Maďarsko, Lotyšsko, Litva, Malta, Poľsko, Slovensko a Slovinsko) týkali dodatočné opatrenia v rámci postupu pri nadmernom deficite (excessive deficit procedure – EDP), ktoré podľa uvedeného nariadenia môžu byť za určitých okolností spojené s pozastavením prevodov finančných prostriedkov z fondu. V roku 2009 sa vyskytli tri prípady (Grécko, Španielsko a Maďarsko), v ktorých bolo posudzované prijatie účinných opatrení na základe odporúčaní Rady v zmysle článku 104 ods. 7 Zmluvy o EHS. Rada rozhodla, že Španielsko a Maďarsko prijali účinné opatrenia a vydala nové odporúčania v zmysle článku 126 ods. 7 ZFEÚ. Len v prípade Grécka rozhodla Rada v zmysle článku 126 ods. 8 ZFEÚ, že grécke orgány na odporúčania Rady neprijali účinné opatrenia na zastavenie nadmerného deficitu, pozastavenie platieb z Kohézneho fondu sa však v tom čase neodporúčalo. 3. Audity a finančné korekcie V roku 2009 boli audítorské služby súvisiace s obdobím 2000 – 2006 zamerané na prípravu ukončenia projektov, pričom kontrolné misie sa týkali práce vnútroštátnych orgánov zodpovedných za ukončenie projektov, a na praktické ukončenie projektov financovaných z Kohézneho fondu na základe analýzy vyhlásení o ukončení projektov. Audity týkajúce sa programového obdobia 1994 – 1999 – EÚ-4 (Grécko, Írsko, Portugalsko, Španielsko) Preskúmanie pri ukončení projektov financovaných z Kohézneho fondu týkajúce sa obdobia 1994 – 1999 sa vzťahovalo na 10 % projektov financovaných z Kohézneho fondu, ktoré predstavujú 20 % z výdavkov spolufinancovaných počas tohto obdobia. V roku 2003 sa ukončili kontroly v krajinách a medzi hlavnými zistenými nedostatkami boli nedostatočné overovania hospodárenia s prostriedkami, ktoré viedli k neoprávneným výdavkom a porušeniu pravidiel verejného obstarávania. Do konca roka 2009 boli ukončené všetky postupy týkajúce sa finančných korekcií, ako aj následné postupy vyplývajúce z ukončenia preskúmania s výnimkou jediného ostávajúceho prípadu (v Španielsku), ktorý sa mal ukončiť na jar 2010. Audity týkajúce sa programového obdobia 2000 – 2006 – EÚ-16 (EÚ-10 + EÚ-4 + EÚ-2) V prípade členských štátov EÚ-14 boli Generálnym riaditeľstvom pre regionálnu politiku vykonané v roku 2009 tri audítorské misie (v Španielsku, Portugalsku a v Grécku) zamerané na kontrolu orgánov zodpovedných za ukončenie projektov v snahe overiť pripravenosť členských štátov na ukončenie projektov a identifikovať a obmedziť s tým súvisiace riziká. Okrem toho bolo vykonaných ďalších šesť audítorských misií (v Bulharsku, Českej republike, Grécku, Maďarsku a dve v Rumunsku). V súvislosti s ukončením projektov financovaných z Kohézneho fondu v období rokov 2000 –2006 posúdili audítorské služby Generálneho riaditeľstva pre regionálnu politiku vyhlásenia o ukončení projektov predložené členskými štátmi. Zvyšok audítorskej práce vykonanej v súvislosti s Kohéznym fondom tvorilo hodnotenie vnútroštátnych výročných kontrolných správ v zmysle článku 12 nariadenia č. 1386/2002 a posudzovanie správ týkajúcich sa systémových auditov na vnútroštátnej úrovni predložených Komisii. Do konca roku 2009 bola zanalyzovaná väčšina správ, ktoré boli členským štátom zaslané s pripomienkami, a v prípade potreby aj so žiadosťou o doplňujúce informácie. Bilaterálne koordinačné stretnutia Komisie s vnútroštátnymi audítorskými orgánmi sa konajú každý rok s cieľom vymeniť si informácie o vykonávaní auditov a diskutovať o pokroku v oblasti kontrol vzorky o ďalšom vývoji na základe zistení auditov. Stretnutia týkajúce sa auditov vykonaných v roku 2008 sa uskutočnili na jar a v lete roku 2009. Každoročné bilaterálne koordinačné stretnutia týkajúce sa auditov vykonaných v roku 2009 sa uskutočnili na jar a v lete roku 2010. Dosah kontrol Rozhodnutia o pozastavení platieb z Kohézneho fondu a o finančných korekciách za rok 2009 Na výkon svojej kontrolnej úlohy vypracovalo Generálne riaditeľstvo pre regionálnu politiku v roku 2008 politiku, ktorou sa má zabezpečiť rýchlejšie prijímanie rozhodnutí o pozastavení platieb a o finančných korekciách v prípade, že budú zistené závažné systémové nedostatky. Stále prísnejší prístup pokračoval aj v roku 2009. Celková suma finančných korekcií v Kohéznom fonde za rok 2009 bola približne 86 miliónov EUR v porovnaní s približne 92,7 miliónmi EUR v roku 2008 (pokiaľ ide o obdobia 1994 –1999 a 2000 –2006). Tým vznikla celková suma kumulovaných finančných korekcií v Kohéznom fonde v období 2000 –2006 vo výške 233 miliónov EUR za obdobie 2000 –2006 a 273 miliónov EUR za obdobie 1994 –1999. Pokiaľ ide o projekty financované z Kohézneho fondu v roku 2009, nebolo prijaté žiadne rozhodnutie o pozastavení platieb. Ku koncu roku 2009 prebiehali postupy týkajúce sa pozastavenia platieb a korekcií spolu približne v 99 projektoch v rámci Kohézneho fondu (2000 –2006) pokrývajúce takmer 149 miliónov EUR. Tabuľka 5: Finančné korekcie týkajúce sa Kohézneho fondu v roku 2009 podľa období a krajín (v EUR)[1] Členský štát | Kohézny fond | SPOLU | Obdobie | Obdobie | 2000 – 2006 | 1994 – 1999 | Bulharsko | 2 413 615 | - | 2 413 615 | Cyprus | - | - | - | Česká republika | 113 008 | - | 113 008 | Estónsko | - | - | - | Grécko | 2 452 289 | - | 2 452 289 | Španielsko | 21 592 738 | 4 771 861 | 26 364 599 | Maďarsko | 40 497 367 | - | 40 497 367 | Írsko | - | - | - | Lotyšsko | - | - | - | Litva | 649 156 | - | 649 156 | Malta | - | - | - | Poľsko | - | - | - | Portugalsko | 205 714 | 4 987 861 | 5 193 575 | Rumunsko | 8 067 402 | - | 8 067 402 | Slovinsko | - | - | - | Slovensko | - | - | - | SPOLU | 75 991 289 | 9 759 722 | 85 751 011 | Systémy riadenia a kontroly Vo Výročnej správe o činnosti generálneho riaditeľstva za rok 2009 bolo v súvislosti s fungovaním systémov riadenia a kontroly (2000 – 2006) vydané stanovisko bez výhrad v prípade systémov Kohézneho fondu v šiestich členských štátoch (Cyprus, Estónsko, Grécko, Malta, Portugalsko a Slovinsko). V prípade deviatich členských štátov bolo vydané stanovisko s výhradami ako dôsledok vecných nedostatkov s miernym vplyvom, ktoré ovplyvňujú rozhodujúce prvky systému (Bulharsko – odvetvie dopravy, Česká republika, Maďarsko, Lotyšsko, Litva, Poľsko, Rumunsko, Slovensko a Španielsko). Vo Výročnej správe o činnosti generálneho riaditeľstva za rok 2009 bola uvedená výhrada len v prípade jedného odvetvia KF v jednom členskom štáte (Bulharsko – odvetvie životného prostredia) predovšetkým z dôvodu porušovania pravidiel verejného obstarávania. V roku 2010 pokračuje úsilie o odstránenie zistených problémov spolu s vnútroštátnymi orgánmi. 4. Nezrovnalosti oznámené členskými štátmi V roku 2009 členské štáty v súlade s nariadením (ES) č. 1831/94 oznámili Komisii spolu 109 prípadov nezrovnalostí, ktoré sa týkali projektov spolufinancovaných EÚ, a predstavovali celkovú sumu v výške 67 304 951 EUR. Z tejto sumy sa podarilo získať späť 56 673 503 EUR, pričom zvyšnú časť je ešte potrebné získať späť. Krajinami, ktoré oznámili najviac prípadov, boli Portugalsko, Španielsko a Poľsko (27, 20, resp. 19). Portugalsko oznámilo 39 % z príslušnej sumy. Zaujímavé je, že Maďarsko so štyrmi oznámenia obsadilo druhé miesto, pokiaľ ide o podiel z príslušnej sumy. Navyše v tom istom období zaslalo Bulharsko v súlade s nariadením (ES) č. 1828/2006[2] týkajúcim sa programového obdobia 2007 – 2013 Komisii 17 oznámení o prípadoch nezrovnalostí, ktoré sa týkali projektov spolufinancovaných EÚ, a predstavovali celkovú sumu vo výške 3,6 milióna EUR. Počet oznámení dokazuje výrazný pokles v porovnaní s predchádzajúcimi rokmi, príslušná suma však ostáva aj naďalej rovnaká. Medzi hlavné druhy nezrovnalostí patria neoprávnené výdavky a porušenie pravidiel verejného obstarávania. Tieto dve kategórie predstavujú takmer 75 % všetkých oznámených prípadov. Tabuľka 6: Nezrovnalosti oznámené členskými štátmi v roku 2009 (v EUR) Členský štát | Počet nezrovnalostí | Finančné čiastky | Vymáhateľné čiastky | Bulharsko | 17 | 3 578 740 | 3 578 740 | Cyprus | 0 | 0 | 0 | Česká republika | 3 | 1 924 920 | 0 | Estónsko | 0 | 0 | 0 | Grécko | 14 | 4 780 520 | 1 684 211 | Španielsko | 20 | 4 351 765 | 3 622 443 | Maďarsko | 4 | 18 449 851 | 40 387 | Írsko | 0 | 0 | 0 | Lotyšsko | 0 | 0 | 0 | Litva | 2 | 4 491 703 | 0 | Malta | 1 | 39 133 | 39 133 | Poľsko | 19 | 2 275 178 | 49 542 | Portugalsko | 27 | 24 575 760 | 1 332 009 | Rumunsko | 0 | 0 | 0 | Slovinsko | 1 | 2 552 398 | 0 | Slovensko | 1 | 284 983 | 284 983 | SPOLU | 109 | 67 304 951 | 10 631 448 | 5. HODNOTENIE Komisia a členské štáty vykonali posúdenie a zhodnotenie všetkých spolufinancovaných projektov. Projekty, ktoré sa majú financovať z fondu, schvaľuje Komisia po dohode s členskými štátmi, ktoré sú príjemcami pomoci. Hodnotenia Kohézneho fondu ex-post vykonáva Komisia. Predchádzajúce hodnotenie bolo uverejnené v roku 2005 a vychádzalo zo vzorky 200 projektov realizovaných v období 1993 – 2002. Nové hodnotenie ex-post sa začalo v roku 2009 a pokrýva všetky projekty financované z Kohézneho fondu, ako aj bývalé ISPA projekty realizované v období 2000 – 2006. V rámci súboru troch prepojených „pracovných balíkov“ má hodnotenie posúdiť príspevok z Kohézneho fondu a ISPA na rozvoj dopravného systému EÚ v snahe naplniť acquis EÚ v oblasti životného prostredia a úlohu ISPA ako prípravy na programy financované zo štrukturálnych fondov a z Kohézneho fondu. Okrem toho budú vykonané aj ex-post analýzy nákladov a výnosov na vzorke projektov z oblasti dopravy a životného prostredia, ktoré umožnia získať poznatky pre budúce programové obdobia. 6. Informovanie a propagácia Ako je uvedené vo výročnej správe za rok 2007, otázkami týkajúcimi sa Kohézneho fondu sa od 1. januára 2007 zaoberá Výbor pre koordináciu fondov (COCOF) v súlade s nariadením (ES) č. 1083/2006). Na zasadnutí COCOF v roku 2009 bolo prednesených niekoľko tém týkajúcich sa verejného záujmu, pokiaľ ide o EFRR a Kohézny fond, ako napríklad: - Nariadenie Komisie, ktorým sa mení a dopĺňa nariadenie (ES) č. 1828/2006, ktorým sa stanovujú vykonávacie pravidlá nariadenia Rady (ES) č. 1083/2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a nariadenia Európskeho parlamentu a Rady (ES) č. 1080/2006 o Európskom fonde regionálneho rozvoja; - Rozhodnutie Komisie, ktorým sa mení a dopĺňa rozhodnutie o financovaní programu na využitie operačnej a neoperačnej technickej pomoci, pokiaľ ide o iniciatívu Európskej komisie alebo iniciatívu v jej mene v rámci Európskeho fondu regionálneho rozvoja (EFRR) a Kohézneho fondu (KF) na rok 2009; - Rozhodnutie Komisie o financovaní programu na využitie operačnej a administratívnej technickej pomoci, pokiaľ ide o iniciatívu Európskej komisie alebo iniciatívu v jej mene v rámci Európskeho fondu regionálneho rozvoja (EFRR) a Kohézneho fondu (KF) na rok 2010. Pokiaľ ide o opatrenia Komisie týkajúce sa informácií a propagácie, ťažisko v roku 2009 bolo dvojaké. Po prvé, zabezpečiť zverejnenie zoznamu príjemcov fondov EÚ riadených Komisiou v spolupráci s členskými štátmi v zmysle článku 7.2 nariadenia Komisie (ES) č. 1828/2006. Po druhé, Generálneho riaditeľstvo pre regionálnu politiku zverejnilo podrobnosti o hlavných projektoch vrátane tých, ktoré boli alebo sú financované z Kohézneho fondu, tak v období 2000 – 2006, ako aj v období 2007 – 2013. Podrobnosti o väčšine týchto projektov sú dostupné a dajú sa vyhľadať v databáze na webovej stránke IFOREGIO V súčasnosti je v tejto databáze uvedených viac ako 300 projektov (vrátane hlavných projektov a iných projektov financovaných z programov na obdobie 2007 – 2013). [1] Vrátane korekcií vykonaných členskými štátmi po dohode v zmysle príslušného postupu alebo ako následok realizácie akčných plánov a formálnych rozhodnutí Komisie. Vrátane korekcií realizovaných na základe auditu Komisie, ale aj korekcií vykonaných počas realizácie alebo ukončovania projektov. [2] Ú. v. EÚ L 371, 27.12.2006, s. 1, naposledy zmenené a doplnené nariadením (ES) č. 846/2009, Ú. v. EÚ L 250, 23.9.2009.